Na osnovu člana 42. stav 1. tačka b. Zakona o predškolskom odgoju i obrazovanju (Službe nenovine ZDK broj: 7/10), člana 71. stav 4. Pravila Ustanove, a u vezi sa članom 12. Pravilnika o radu JU Predškolski odgoj i obrazovanje Zenica i Saglasnosti Gradonačelnika na dopis Ustanove broj: 101-0101-489/1-2017 od 09.11.2017. godine, direktor JU Predškolski odgoj i obrazovanje Zenica, raspisuje

**J A V N I OGLAS**

**I – Naziv**

1. **NJEGOVATELJ** sa završenom VSS, VŠ ili SSS medicinskog smijera – sedam (7) izvršilaca
2. **KUHAR** sa završenom SSS (IV ili III stepen), sa završenom ugostiteljskom školom za poslove kuhara – jedan (1) izvršilac
3. **SPREMAČICA**  sa završenom osnovnom školom - šest (6) izvršilaca

**II – Opis poslova**

**Pozicija 1, 2 i 3 – Njegovatelj, Kuhar i Spremačica**

Opis poslova: lice će obavljati poslove njegovatelja, kuhara i spremačice u skladu sa Pravilnikom o organizaciji i sistematizaciji radnih mjesta JU Predškolski odgoj i obrazovanje Zenica.

**III – Trajanje ugovora**

Trajanje ugovora: ugovor na određeno vrijeme u trajanju do jedne godine, uz probni rad za poziciju 1 i 2.

**IV – Mjesto rada**

Mjesto rada: JU Predškolski odgoj i obrazovanje Zenica

**V – Opći i posebni uvjeti**

**Opći uvjeti**: kandidat koji se prijavljuje mora ispunjavati sljedeće opće uvjete propisane

Zakonom o radu:

1. da ima navršenih 18 godina života

2. da je državljanin Bosne i Hercegovine

3. da nije obuhvaćen odredbom člana IX stav 1. Ustava Bosne i Hercegovine

4. da nije otpušten iz organa državne službe kao rezultat disciplinske kazne na bilo kojem nivou vlasti u Federaciji Bosne i Hercegovine

5. ljekarsko uvjerenje

Pored općih uvjeta propisanih zakonom, kandidat mora ispunjavati i **posebne uvjete:**

**Pozicija 1. NJEGOVATELJ**

1. Završena VSS, VŠ ili SSS medicinskog smjera

**Pozicija 2. KUHAR**

1. Završena SSS (IV ili III stepen), sa završenom ugostiteljskom školom, smjer kuhar
2. Jedna godina radnog iskustva u struci

**VI – POTREBNI DOKUMENTI**

Kandidat je, uz svojeručno potpisanu prijavu s kratkom biografijom, dužan dostaviti i sljedeće dokumente:

1. Diplomu sa traženom stručnom spremom

2. Rodni list

3. Potvrdu o državljanstvu ne stariju od šest mjeseci

4. Izjavu da nije obuhvaćen odredbom člana IX stav 1. Ustava Bosne i Hercegovine

5. Izjavu da nije otpušten iz organa državne službe kao rezultat disciplinske kazne na bilo kojem nivou vlasti u Federaciji Bosne i Hercegovine

6. Dokaz o radnom iskustvu za poziciju 2

7. Kraću biografiju

**Dodatna dokumentacija:**

1. Dokazi o statusu kandidata po osnovu dopunskih prava boraca i članova porodice u skladu sa Zakonom

2. Pozitivna preporuka prethodnog poslodavca

3. Uvjerenje o položenom stručnom ispitu za poziciju 1
4. Uvjerenje/potvrdu o radnom stažu u ustanovama odgoja i obrazovanja na poslovima koji odgovaraju stručnoj spremi i profilu koji se traži oglasom
5. Uvjerenje/potvrdu o radnom stažu ostvarenom izvan ustanova obrazovanja nakon sticanja stručne spreme i profila na poslovima koji se traži oglasom

Prijava kandidata koji nije dostavio dodatnu dokumentaciju će se smatrati urednom, a prijavljeni kandidati će se bodovati samo po osnovu onih kriterija za koje su dostavili urednu dokumentaciju.

Sva dokumentacija treba biti dostavljena u orginalu ili ovjerenim kopijama (ne starijim od 6 mjeseci). Traženi dokumenti ne podliježu vraćanju.

**Napomena:**

Izabrani kandidat dužan je prije potpisivanja Ugovora na određeno vrijeme dostaviti Potvrdu o nekažnjavanju i ljekarsko uvjerenje, u suprotnom neće doći do potpisivanja Ugovora.

Kriteriji, procedure, uslovi, način bodovanja i izbor kandidata po ovom javnom oglasu regulisani su Pravilnikom o organizaciji i sistematizaciji radnih mijesta, Pravilnikom o radu JU Predškolski odgoj i obrazovanje i Odlukom broj:01-0101-31/1-2018 od 23.01.2018. godine.

Zaprimljene prijave će razmotriti posebno formirana komisija koja će obaviti i intervju sa kandidatima, koji su dostavili dokumente tražene javnim oglasom, nakon čega će se utvrditi rang-lista kandidata.

O detaljima vremena i mjesta održavanja intervjua kandidati će biti naknadno obaviješteni.

Nakon provedenog postupka javnog oglasa, direktor Ustanove će odnijeti odluku o prijemu lica sa kojima će se zaključiti ugovor o radu na određeno vrijeme.

Javni oglas ostaje otvoren 8 (osam) dana od dana objavljivanja.

Sve tražene dokumente treba dostaviti poštom preporučeno na adresu:

**Bosna i Hercegovina**

**Federacija Bosne i Hercegovine**

**JU Predškolski odgoj i obrazovanje Zenica,**

**Ezhera Eze Arnautovića 5,**

**72000 Zenica,**

**s naznakom: „Javni konkurs za prijem njegovatelja, kuhara i spremačica na određeno vrijeme“–NE OTVARATI. Na prijavi naglasiti  za koju poziciju se kandidat prijavljuje (broj pozicije).**

Nepotpune, neuredne i nepravovremene prijave neće se uzeti u razmatranje.